सीएमओ ने चार एल्डरमैन को सौंपे सूचना पत्र
नगरपालिका 4 महीने पहले मनोनीत 4 एल्डरमैन को सूचना पत्र भेजे गए। सीएमओ ने सभी को इस संबंध में शुक्रवार को पत्र जारी किए। एल्डरमैन को सूचना दे दी गई। जल्द उनका शपथ ग्रहण समारोह होगा। मामले को दैनिक भास्कर ने 1 मार्च के अंक में प्रमुखता से उठाया था। उसके बाद सीएमओ निशीकांत शुक्ला ने 3 मार्च को पत्र जारी किए।
नगर पालिका परिषद खरगोन द्वारा मप्र राजपत्र का पालन करते हुए 19 अक्टूबर 2016 को एल्डरमैन के रूप में नाम निर्दिष्ट किए गए। मप्र राजपत्र (असाधारण) के माध्यम से खरगोन निवासी सतीश गोपीकिशन महाजन सरस्वती नगर, शंकरसिंह दरियाव मैना पहाड़सिंहपुरा, चंद्रशेखर हंसराज भालसे शास्त्रीनगर व कलाबाई दयालु पटवा जैतापुर को एल्डरमैन के रूप में नाम निर्दिष्ट किया था। 4 मार्च को सीएम के नर्मदा सेवा यात्रा कार्यक्रम से पहले किसी तरह की शिकायत से बचते हुए सभी को नपा व उनके प्रतिष्ठान पर जाकर पत्र दिए।
hin_Deva hin_Deva hin_Deva